In nomine summæ  indiuiduæ Trinitatis Patris  Filij  Spiritus sancti. Amen. Sanctorum prædecessorum nostrorum ordinatio labilis memoriæ defectum seu fortunæ mutabilitatem in futurum præcauens, multimodis nos instruit exemplis ea, quæ in Ecclesia Dei solemniter aguntur, literalibus tradere monimentis,  Episcopalibus confirmare munimentis. Eorum igitur meritis,  dignis operibus pro spe,  retributione cœlestium participare desiderans, Guilencus ego nutu Dei almæ Lingonicæ sedis Episcopus, hoc in diuinæ misericordiæ respectu pietatis genere consulendum destinaui, vt eleemosynis,  benegestis prædecessorum meorum Monasterio Reomaensi rationabiliter subscriptis,  deputatis manum fauoris mittam,  per bonæ voluntatis holocaustum iustorum me benefactis intercludam. Laude igitur  consilio fidelium nostrorum totius Lingonensis Ecclesiæ, interueniente Domno Bernardo Reomaensis Monasterii Abbate præstantissimo, Deo primùm,  beatæ Dei Genitrici Mariæ,  beato Ioanni Reomaensis Monasterii,  Monachis ibi in seruitio Dei aggregatis, vel eis in perpetuum successuris, de omnibus rebus subinsertis, secundum priuilegia Sanctorum prædecessorum meorum Lingonensium Episcoporum, huiusmodi testamentum ex parte mea constituo, conscribo,  confirmo. Priuilegium Sigoaldi Episcopi de consecratione Abbatis, de fraterna dilectione, de charitatiua fratrum castigatione,  emendatione, sed  de omnibus, quæcumque Episcopaliter præcepit,  confirmauit, laudamus  confirmamus. Priuilegium Guidrici Episcopi, de tribus Ecclesiis, videlicet de Asiaco,  de Similiaco,  de Vineis. Priuilegium Acchardi Episcopi de Ecclesia Corpus Sancti, de Ecclesia Montis Bertaldi, Betfontis,  Asneriis, Riceij  Nuidis. Priuilegium Hugonis Episcopi de Ecclesia Iuliaci. Priuilegium Arduini Episcopi, de iure Parochiæ Asiaci,  de integritate ipsius. Priuilegium Raynardi Episcopi de Ecclesia Curtannaci, cum appendiciis suis, de Ecclesia Ateiensi, de Ecclesia Barri, de Ecclesia Camedonensi. Priuilegium Ioceranni Episcopi de Ecclesiis Byrrei, Ricei, Curtannaci, cum appendiciis suis, Capella videlicet Montis Barri Ecclesiæ subscripta,  subiecta, de iure fundorum,  casamentorum beati Ioannis, de oblationibus,  decimis laicorum personis abiudicatis,  in omnibus parochiis illis per manus Episcoporum saluo iure Ecclesiæ nostræ beato Ioanni redditis,  concessis. Priuilegium Roberti Episcopi de rebus suprascriptis  inferius subiiciendis. Has igitur omnes denominatas Ecclesias  quæcumque antiquorum Patrum seu Principum pia deliberatione ad proprietatem prædicti Monasterij pertinere cognouimus, pro posse nostro redintegrare,  reformare cupientes, iuxta legem,  determinationem singulorum propriè,  communiter salua consistere,  inuiolata permanere censemus,  præcipimus. Et quidquid boni ratione iustitiæ ex nostra parte superaddere possumus, Spiritus sancti gratia cooperante superaddimus,  concedimus. De duabus verò Abbatiis illis Sanctimonialium, Orbiaci videlicet, atque Rubei montis, quarum vna in proprio beati Ioannis prædio, altera in propria parochia constructa esse cognoscitur, scandalum discordiæ penitus contradicentes, vt debitum honorem,  reuerentiam Domno Abbati  suis exhibeant, mandamus  obsecramus. Non enim licet aliis Monachis subintrare; si aliquando contigerit in Abbatiis illis ordinem immutari ratione aliqua. Cœmiteria verò in suis parochiis antiquitus constructa,  consecrata secundum parochialia iura suos vsus habeant,  obtineant, nec alterius parochianum aliqua Ecclesia recipiat, nisi per consilium Ecclesiæ suæ, Abbas vel minister eius hoc fieri permittat. Hæc autem omnia tam ex prædecessorum nostrorum, quàm ex nostro præcepto generaliter astruentes, chartam subinde plenissimè conscriptam,  adstipulatam. In isto Synodali conuentu manus propriæ tactu,  subscriptione confirmamus,  Archidiaconis nostris ordinabiliter confirmandam donamus. Si quis verò contra istius nostræ definitionis paginam obuius ire præsumpserit, bis vel tertiò commonitus, nisi se correxerit,  ad emendationem venire festinauerit, inferni pœnis subiaceat,  cum misero Diuite Lazarum à longè videat, nec adillius felicitatem vnquam pertingere valeat. Acta sunt hæc Lingonis in plenaria Synodo, anno ab Incarnatione Domini millesimo centesimo vicesimo sexto, Apostolicæ. Sedis Cathedram obtinente Domno Honorio II, Francorum excellentissimo Rege Ludouico, Lingonensis Ecclesiæ Episcopo Domino Guilenco. Ego Lambertus Lingonensis Ecclesiæ Archiclauus subscripsi. Ego Airardus Decanus Lingonensis Ecclesiæ subscripsi. Ego Gocelinus Archidiaconus subscripsi. Ego Guido Archidiaconus subscripsi. Ego Garnerius Archidiaconus subscripsi. Ego Fulco Archidiaconus subscripsi. Ego Durannus Notarius ad vicem Fulconis Cancellarij scripsi, dictaui,  recitaui.